b'\n_START_ARTICLE_\nMatthias Steiner\n_START_PARAGRAPH_\nMatthias Steiner (Be\xc4\x8d, 25. kolovoza 1982.), austrijsko-njema\xc4\x8dki diza\xc4\x8d utega, olimpijski i europski prvak u kategoriji iznad 105 kilograma._NEWLINE_Kao ro\xc4\x91eni Austrijanac, za Austriju se natjecao izme\xc4\x91u 1998. i 2005. te ostvario nastup na Olimpijskim igrama 2004. Od 2002. do 2005. osvojio je \xc4\x8detiri uzastopna naslova austrijskog prvaka u kategoriji iznad 105 kilograma, a u kojoj je postavio i austrijski rekord. Nakon \xc5\xa1to se o\xc5\xbeenio Njemicom dobiva njema\xc4\x8dko dr\xc5\xbeavljanstvo i osvaja dva naslova njema\xc4\x8dkoga prvaka kao i olimpijsko zlato u Pekingu 2008. Kasnije je osvojio svjetsku broncu i pet odli\xc4\x8dja na Europskim prvenstvima, od \xc4\x8dega i jedno zlatno.'